दो साल से धूल खा रही 35 लाख की ऑटो एनालाइजर
महात्मा गांधी मेमोरियल (एमजीएम) अस्पताल में प्रत्येक दिन नई मशीन उपकरण की खरीदारी हो रही है। नए भवन का निर्माण भी चल रहा है, लेकिन 35 लाख रुपए की ऑटो एनेलाइजर (खून जांच) मशीन दो वर्ष से बंद पड़ी है। इसकी सुधि लेनेवाला कोई नहीं है, जबकि इसमें प्रति घंटा 50 लोगों के 12 तरह के खून की जांच होती थी। मशीन में कोई बड़ी खराबी नहीं है, केवल मेंटेनेंस नहीं होने के कारण यह बंद है। जिस कंपनी से मशीन खरीदी गई थी, उसी कंपनी से पांच साल के लिए मेंटेनेंस का समझौता भी किया गया था। लेकिन कंपनी ने मात्र दो बार मेंटेनेंस किया और बंद कर दिया। इसके कारण मशीन जनवरी 2015 से बंद पड़ी है।
मालूम हो कि जुलाई 2011 में कोलकाता की कॉपरन कंपनी से मशीन खरीदी गई थी, जिसकी गारंटी पांच साल थी। पांच साल तक प्रॉपर मेंटेनेंस भी इसी कंपनी को करना था, लेकिन कंपनी ने नहीं किया। इसको लेकर यहां के डॉक्टरों द्वारा कई बार कंपनी को मेल और मोबाइल से सूचना दी गई, लेकिन कंपनी की ओर से कोई रिस्पॉंस नहीं मिला।
ऑटो एनेलाइजर मशीन से एक घंटा में 50 लोगों के 12 तरह के खून की जांच होती थी, लेकिन प्रॉपर मेंटेनेंस नहीं होने के कारण दो वर्ष से खराब है। मशीन की मरम्मत के लिए कोलकाता की कॉपरन कंपनी को मोबाइल ई-मेल के माध्यम से सूचना दी गई, लेकिन कोई रिस्पांस नहीं मिला। डॉआरके झा, पैथोलॉजी प्रभारी, एमजीएम, अस्पताल
मशीन की लागत : 35लाख(लगभग)
खरीदारी: 2011जुलाई
बंदपड़ी : 2015जनवरी
प्रॉपरमेंटेनेंस : 02बार
प्रॉपरमेंटेनेंस करनी थी : 05बार
क्षमता: 50लोगप्रति घंटा के 12 तरह के खून की जांच
hin_Deva hin_Deva hin_Deva hin_Deva hin_Deva bho_Deva hin_Deva kas_Deva kas_Deva hin_Deva